**Seinäjoen Työterveys Oy hakee**

**TYÖTERVEYSHOITAJAA vakituiseen työsuhteeseen** 10.1.2022 alkaen tai sopimuksen mukaan

Seinäjoen Työterveys Oy tuottaa laadukkaita työelämän kehitystä, henkilöstön hyvinvointia ja työkyvyn ylläpitoa tukevia työterveyshuoltopalveluita. Omistajia ovat alueen kunnat ja kuntayhtymät.

Etsimme joukkoomme aktiivista ja hyvät vuorovaikutustaidot omaavaa terveydenhuollon ammattilaista. Edellytämme terveydenhoitajan koulutusta. Työterveyshuollon pätevöitymiskoulutus ja työkokemus työterveyshuollosta, erityisesti maatalouden työterveydestä, katsotaan eduksi. Työtehtävä edellyttää lisäksi voimassa olevaa lääkehoidon lupaa sekä tartuntatautilain 48 §:n edellyttämää rokotussuojaa.

Työtehtäviin kuuluu asiakkaidemme työ- ja toimintakyvyn edistäminen yhteistyössä moniammatillisen tiimin kanssa, rokotustoimintaa ja mahdollisesti muita erikseen sovittavia tehtäviä. Työssä korostuu ennaltaehkäisevän työterveyden toiminta.

Tarjoamme monipuolisen työskentelymahdollisuuden työikäisen väestön parissa. Meillä työskentelet kannustavassa ja moniammatillisessa työyhteisössä. Palkkaus on AVAINTES:n mukainen.

Työaika sijoittuu arkisin klo 7.30 - 16.00 välille. Käytössämme on Dynamic Health-potilastietojärjestelmä.

Työpaikkamme on savuton.

Tervetuloa osaksi mukavaa työyhteisöämme!

Lisätietoja tehtävästä antaa: Palvelupäällikkö Anna-Maija Naukkarinen ke 8.12 klo 8-15 puh. 050-3796019 tai sähköpostitse anna-maija.naukkarinen@seinajoki.fi

Lähetä vapaamuotoinen hakemuksesi sekä ansioluettelosi osoitteeseen tyoterveys@seinajoki.fi **17.12.2021** mennessä.